CELEX: 22010D0055
Language: sk
Date: 2010-04-30 00:00:00
Title: Rozhodnutie Spoločného výboru EHP č. 55/2010 z  30. apríla 2010 , ktorým sa mení a dopĺňa príloha XX (Životné prostredie) k Dohode o EHP

15.7.2010   
            
            
               SK
            
            
               Úradný vestník Európskej únie
            
            
               L 181/23
            
         ROZHODNUTIE SPOLOČNÉHO VÝBORU EHP
   č. 55/2010
   z 30. apríla 2010,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 27/2010 z 12. marca 2010 (1).
            
         
               (2)
            
            
               Smernica Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (Inspire) (2), sa má začleniť do dohody.
            
         ROZHODOL TAKTO:
   Článok 1
   Za bod 1i (smernica Európskeho parlamentu a Rady 2004/35/ES) prílohy XX k dohode sa vkladá tento bod:
   
               „1j.
            
            
               
                  32007 L 0002: smernica Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (Inspire) (Ú. v. EÚ L 108, 25.4.2007, s. 1).
               Ustanovenia smernice sa na účely tejto dohody vykladajú s týmito úpravami:
               
                           a)
                        
                        
                           Pokiaľ ide o štáty EZVO, časové lehoty uvedené v článku 6 písm. a) a b) a článku 7 ods. 3 sa rozumejú tak, že začínajú plynúť odo dňa nadobudnutia účinnosti rozhodnutia (rozhodnutí) Spoločného výboru EHP, ktorým(-i) sa vykonávacie pravidlá uvedené v týchto článkoch začlenia do dohody o EHP.
                        
                     
                           b)
                        
                        
                           Pokiaľ ide o štáty EZVO, časové lehoty uvedené v článku 21 ods. 2 a 3 a článku 24 ods. 1, ktoré začínajú plynúť odo dňa nadobudnutia účinnosti smernice, sa rozumejú tak, že začínajú plynúť odo dňa nadobudnutia účinnosti rozhodnutia Spoločného výboru EHP č. 55/2010 z 30. apríla 2010, ktorým sa táto smernica začleňuje do dohody o EHP.“
                        
                     
         Článok 2
   Znenie smernice 2007/2/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. mája 2010 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. apríla 2010
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 143, 10.6.2010, s. 20.
   
      (2)  Ú. v. EÚ L 108, 25.4.2007, s. 1.
   
      (3)  Ústavné požiadavky boli oznámené.